2020. gada 2. septembrī Noteikumi Nr. 554

Rīgā (prot. Nr. 51 16. §)

**Grozījumi Ministru kabineta 2016. gada 9. augusta noteikumos Nr. 519 "Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

[20. panta](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums#p20) 13. punktu

Izdarīt Ministru kabineta 2016. gada 9. augusta noteikumos Nr. 519 "Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi" (Latvijas Vēstnesis, 2016, 155. nr.; 2018, 106. nr.; 2019, 139. nr.) šādus grozījumus:

1. Aizstāt 4.1. apakšpunktā skaitli "194 000" ar skaitli "174 188".
2. Aizstāt 4.1.1 apakšpunktā skaitli "66" ar skaitli "45".

3. Aizstāt 5. punktā skaitļus un vārdus "2022. gada 31. decembrim" ar skaitļiem un vārdiem "2023. gada 31. decembrim".

4. Izteikt 8. punktu šādā redakcijā:

"8. Atlases kārtām pieejamais kopējais attiecināmais finansējums ir vismaz 27 662 703 *euro*, tai skaitā ERAF finansējums – 23 513 297 *euro*, nacionālais finansējums (pašvaldību finansējums, valsts budžeta dotācija pašvaldībām) – vismaz 4 149 406 *euro*."

5. Izteikt 10. punktu šādā redakcijā:

"10. Projektu iesniegumu atlases kārtām plānotais attiecināmā finansējuma sadalījums ir šāds:

10.1. projektu iesniegumu otrajai atlases kārtai kopējais attiecināmais finansējums ir vismaz 26 608 273 *euro*, tai skaitā ERAF finansējums – 22 617 032 *euro*, nacionālais finansējums (pašvaldību finansējums, valsts budžeta dotācija pašvaldībām) – vismaz 3 991 241 *euro*;

10.2. projektu iesniegumu trešajai atlases kārtai plānotais kopējais attiecināmais finansējums ir vismaz 1 054 430 *euro*, tai skaitā ERAF finansējums – 896 265 *euro*, nacionālais finansējums (pašvaldību finansējums, valsts budžeta dotācija pašvaldībām) – vismaz 158 165 *euro*."

6. Svītrot 11., 12. un 13. punktu.

7. Svītrot 20. un 21. punktu.

8. Izteikt 32. punktu šādā redakcijā:

"32. Sadarbības iestāde līdz 2017. gada 31. decembrim izsludina projektu iesniegumu trešo atlases kārtu."

9. Aizstāt 33.1. apakšpunktā vārdu "trijos" ar vārdu "sešos".

10. Svītrot 33.5. apakšpunktā vārdus un skaitļus "(izņemot šo noteikumu 20.1. un 20.4. apakšpunktā minēto gadījumu, – tad projekta iesniedzējs nodrošina projekta iznākuma rādītāju un specifiskā iznākuma rādītāju vērtību sasniegšanu atbilstoši apstiprinātajam projekta iesniegumam)".

11. Aizstāt pielikuma I daļas 2. punktā skaitli "2 227 000" ar skaitli "2 219 186".

12. Aizstāt pielikuma I daļas 6. punktā skaitli "4 675 000" ar skaitli "4 674 993".

13. Aizstāt pielikuma I daļas 9. punktā skaitli "1 485 986" ar skaitli "1 476 338".

14. Izteikt pielikuma II daļu šādā redakcijā:

|  |
| --- |
| **"II. Projektu iesniegumu trešā atlases kārta projektu īstenošanai blīvi apdzīvotās vietās, kas atbilst pilsētu pazīmēm** |
| 10. | Ādažu novada pašvaldība | Novērst plūdu un krasta erozijas risku apdraudējumu Ādažu novadā (pirmā daļa)  | 896 265 | 2 770 | 14" |

Ministru prezidents A. K. Kariņš

Vides aizsardzības un

reģionālās attīstības ministrs J. Pūce